Alaksandar Łukašenka - Vikipeedia, vaba entsüklopeedia

# Alaksandar Łukašenka

###

Alaksandar Łukašenka

Alaksandar Łukašenka [alaks'andar lukaš'enka] (valgevene keeles Аляксандар Рыгоравіч Лукашэнка, vene keeles Александр Григорьевич Лукашенко, sündinud 30. augustil 1954 Kopyśis Viciebski oblastis) on Valgevene poliitik ja riigi president aastast 1994.

Endine sovhoosidirektor, valiti 1993 Valgevene parlamendi korrupatsioonivastase komisjoni esimeseks ja juulis 1994 üllatuslikult presidendiks. Pidas kampaaniat populistlike ja korruptsioonivastase võitluse loosungite all, lubades "kodu ja töö" kõigile kodanikule, hinnakontrolli ja slaavi riikide liidu Venemaaga. Łukašenka valitsemine muutus aga üha autokraatlikumaks, 1995–1996 kasutas ta plebistsiite oma võimu kindlustamiseks parlamendi suhtes, et pikendada oma ametiaega 2001. aastani ja integreeruda tihedamalt Venemaaga.

Aprillis 1995 saatis ta väed puhastama parlamendihoonet, kus rahvuslikult meelestatud saadikud pidasid protestiks venemeelse poliitika vastu näljastreiki. Aasta hiljem saadeti parlament pärast rahvaküsitlust laiali ja ajakirjanduse vabadusi kärbiti.

Łukašenka majanduspoliitika järgib suures osas NSV Liidu majandusmudelit, mille osaks on toodangu planeerimine, kaupade fikseeritud hinnad ja riiklik omand. Tehakse olulisi piiranguid ettevõtete erastamisele ning üritatakse vältida väliskapitalil põhinevaid investeeringuid riigi majandusse. Vabal turumajandusel põhinevas globaalses majandusruumis on taolise autarkilise süsteemi säilitamine keeruline ning on kaasa toonud Valgevene majandusliku arengu aeglustumise.

17. oktoobril 2004 korraldas president Łukašenka referendumi, mille tulemusel kaotati presidendi ametiaegade ülempiir. Muudatuse kiitis heaks 79,42% hääletamas käinud kodanikest. See muudatus võimaldas kaks korda ametis olnud Łukašenkal kandideerida presidendiks ka kolmandal korral.

19. märtsil 2006 toimusid Valgevenes presidendivalimised, kus Alaksandar Łukašenka vastaskandidaatideks olid Alaksandar Milinkievič, Siarhiej Hajdukievič ja Alaksandar Kazulin.

Ametlikud presidendivalimiste tulemused olid:

- Alaksandar Łukašenka 82,6 %
- Alaksandar Milinkievič 6,0 %
- Siarhiej Hajdukievič 3,5 %
- Alaksandar Kazulin 2,3 %

Opositsiooni väitel ja vene sotsioloogide andmetel oli Łukašenka toetus alla 50%.

8. aprillil 2006 vannutati Łukašenka uueks ametiajaks presidendiks.

Eelnev: – | Valgevene president 1994– | Järgnev: –

Välja otsitud andmebaasist "http://et.wikipedia.org../../../a/l/a/Alaksandar_%C5%81uka%C5%A1enka_ed9d.html"

Kategooriad: Presidendid | Valgevene poliitikud | Sündinud 1954

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Bahasa Indonesia
- Беларуская
- Bosanski
- Català
- Чăвашла
- Česky
- Deutsch
- English
- Español
- Esperanto
- Français
- Galego
- 한국어
- Italiano
- עברית
- Latviešu
- Lietuvių
- Nederlands
- 日本語
- Norsk (bokmål)
- Polski
- Português
- Русский
- Sicilianu
- Slovenčina
- Slovenščina
- Српски / Srpski
- Srpskohrvatski / Српскохрватски
- Suomi
- Svenska
- Tagalog
- Türkçe
- Українська
- 中文